Document ID: /roh_data/filtered/fineweb-2-filterrobots_roh.jsonl.gz/20070

Campiunessa mundiala sur 15 km è la Tschecha Marketa Davidova avant la Svedaisa Hanna Öberg e la Norvegiaisa Ingrid Landmark Tandrevold.
Buna prestaziuns da las svizras:
- Meglra Svizra è Selina Gasparin sin plaz 6
- Irene Cadurisch era en il top ten, ella vegn 8avla
- Lena Häcki vegn 12avla
- Elisa Gasparin vegn 19avla
Malgrà fermas prestaziuns als campiundis mundials a Pokljuka n'hai betg tanschì a las biatletas svizras da cuntanscher l'emprima medaglia en l'istorgia. En la cursa singula sur 15 km è Selina Gasparin la meglra Svizra sco 6avla. Ad ella han mancà bun ina minuta sin plazza 3 suenter dus sbagls en il sajettar. Otgavla è Irene Cadurisch e 12avla è Lena Häcki. Las prestaziuns fan dentant speranza sin la concurrenza d'equipa.
Damaun dastgan las atletas far in di da paus. La proxima giada ch'ellas èn en acziun è la gievgia tar la singla staffla mixed.